
Comisia pentru egalitatea de şanse              

Bucureşti,

                  pentru femei şi bărbaţi


    

Nr. 45/141/12.04.2006
     A V I Z


asupra propunerii  legislativă privind acordarea 
        unei măsuri reparatorii pentru cei care, 
     având titlul de doctor în ştiinţe,  

       nu au beneficiat de prevederile Legii nr.128/1997

    (Statutul personalului didactic) 


        In conformitate cu prevederile art. 95 din Regulamentul Camerei Deputaţilor, 
republicat, Comisia pentru egalitatea de şanse pentru  femei şi bărbaţi a fost 
sesizată, spre dezbatere şi avizare, cu propunerea legislativă privind 
acordarea unei măsuri reparatorii pentru cei care, având titlul de doctor în 
ştiinţe, nu au beneficiat de prevederile Legii nr.128/1997 (Statutul 
personalului didactic) - P.L.x.179/5 aprilie 2006, Camera Deputaţilor fiind 
Cameră decizională.

      Potrivit prevederilor art. 61 din Regulamentul Camerei Deputaţilor, republicat, 
comisia a dezbătut propunerea legislativă menţionată  mai sus, în şedinţa din  
12.04.2006.

       Membrii comisiei au examinat propunerea legislativă, expunerea de motive,
punctul de vedere al Guvernului precum şi avizul favorabil al Consiliului 
Legislativ nr. 889/13.07.2005.


       In urma dezbaterilor, membrii Comisiei  pentru egalitatea de şanse pentru 
femei şi bărbaţi au hotărât, cu majoritate de voturi, avizarea favorabilă, cu 
amendamente, a  propunerii legislative. 

              Amendamente admise 
	Nr.
Crt
	Text proiect de Lege
	Amendamente propuse/
Autor
	Motivaţie(Observaţii)

	1
	Lege privind acordarea unei măsuri reparatorii pentru cei care, având titlul de doctor în ştiinţe, nu au beneficiat de prevederile Legii nr.128/1997 (Statutul personalului didactic)


	Titlul se modifică:

Lege privind instituirea unei măsuri reparatorii pentru unii pensionari care nu au beneficiat de dreptul aferent titlului ştiinţific de doctor
Autori: 

Minodora Cliveti–deputată PSD

Doina Dreţcanu–deputată PSD

Cornelia Ardelean–deputată PC

Gheorghe Firczak – deputat   

                                     Minorităţi
	Pentru exprimarea sintetică a obiectului de reglementare

	2
	Art.1.- Prevederile prezentei legi se adresează pensionarilor pentru limită de vârstă şi vechime integrală, care nu au beneficiat pe durata activităţii, integral sau parţial, de prevederile Legii nr. 128/1997.
	Articolul 1 se modifică şi are următorul cuprins:
Art.1.- Prevederile prezentei legi se aplică pensionarilor pentru limită de vârstă care nu au beneficiat pe durata activităţii, integral sau parţial, conform legii, de o remunerare cu 15% în plus la salariul de bază, ca urmare a deţinerii titlului ştiinţific de doctor.

Autori: 

Minodora Cliveti–deputată PSD

Doina Dreţcanu–deputată PSD

Cornelia Ardelean–deputată PC

Gheorghe Firczak – deputat   

                                     Minorităţi
	Pentru o exprimare adecvată stilului normativ şi pentru unitate terminologică, conform pct. 5 din Avizul Consiliul Legislativ.

	3
	Art.2.- Categoria menţionată la art.1 beneficiază la calcularea sau recalcularea pensiei de un spor la baza de calcul a pensiei de 15% pe perioada în care nu a beneficiat de prevederile Legii nr 128/1997
	Articolul 2 se modifică şi are următorul cuprins:

Art.2. - Persoanelor prevăzute la art.1 li se acordă la calcularea sau recalcularea pensiei, la cerere şi în baza actelor doveditoare, un spor de 15% în plus la baza de calcul, pe perioada în care au avut titlul ştiinţific de doctor, dar nu au beneficiat de remunerarea cu 15% în plus la salariul de bază. 

Autori: 

Minodora Cliveti–deputată PSD

Doina Dreţcanu–deputată PSD

Cornelia Ardelean–deputată PC

Gheorghe Firczak – deputat   

                                     Minorităţi
	Pentru că acest drept a existat şi a fost retras în anul 1968, precum şi pentru o mai mare rigoare normativă, conform pct. 6 din Avizul Consiliul Legislativ.



	4
	Art.3.- Prezenta lege îşi va face efectul începând cu 1.01.2006.

	Articolul 3 se modifică şi are următorul cuprins:

Art.3. - Prezenta lege intră în vigoare la data publicării în Monitorul Oficial al României, Partea I.

Autori: 

Minodora Cliveti–deputată PSD

Doina Dreţcanu–deputată PSD

Cornelia Ardelean–deputată PC

Gheorghe Firczak – deputat   

                                     Minorităţi
	Pentru a se respecta un limbaj specific stilului normativ.

